આ બાબતે સ્થાનિક દુકાનદારોએ મિડ-ડે LOCALને જણાવ્યું હતું કે ‘આ રોડની ફુટપાથ ઘણા લાંબા સમયથી કથળેલી હાલતમાં છે. અનેક વાર આ બાબતમાં ફરિયાદ કરવા છતાં સુધરાઈ એનું રિનોવેશન હાથ ધરતી નહોતી. અચાનક દિવાળીના તહેવારો સમયે સુધરાઈએ ફુટપાથનું રિનોવેશન શરૂ કરવા પથ્થરો અને લાદીઓના રોડ પર ઢગલા કરી દીધા છે જેને લીધે ઘરાકોને રોડ પર અવરજવરમાં અને ફુટપાથ પર ચાલવામાં મુશ્કેલી પડી રહી છે. અત્યારે તો ઘરાકી ઠંડી હોવાથી ખબર પડતી નથી, પણ બે દિવસમાં ઘરાકી વધી જશે. લોકો તેમનાં બાળકો સાથે ખરીદી કરવા નીકળશે ત્યારે આ પથ્થરો અને લાદીઓ નડતરરૂપ બનશે. તદુપરાંત હવે એક-બે દિવસમાં માટીના ઢગલા કરવામાં આવશે જે સારા દિવસોમાં લોકોનાં કપડાં બગાડશે અને માટી ઊડવાથી દુકાનમાં ભરેલો માલ પણ ખરાબ થશે.’